
Text rozhodnutia
Súd: Krajský súd Bratislava Spisová značka: 5S/88/2014 Identifikačné číslo súdneho spisu: 1014200682 Dátum vydania rozhodnutia: 07. 04. 2015 Meno a priezvisko sudcu, VSÚ: JUDr. Anna Peťovská PhD. ECLI: ECLI:SK:KSBA:2015:1014200682.1 Uznesenie Krajský súd v Bratislave v právnej veci žalobcu: DAAN CONSULTING spol. s r.o., so sídlom Trnavská cesta 74A, 821 02 Bratislava, IČO 31661297, právne zastúpený: advokátom JUDr. Ján Ščury, pracovisko Laurinská 12, 811 01 Bratislava, proti žalovanému: Finančné riaditeľstvo Slovenskej republiky, Lazovná 63, 975 01 Banská Bystrica, o preskúmanie zákonnosti rozhodnutia žalovaného č. XXXXXXX/X/XXXXX/ XXXX/XXXX zo dňa XX. februára XXXX, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Žalobou doručenou tunajšiemu súdu dňa 02.05.2014 sa žalobca domáhal postupom podľa druhej hlavy piatej časti O.s.p. preskúmania zákonnosti rozhodnutia žalovaného č. XXXXXXX/X/XXXXX/XXXX/XXXX zo dňa XX. 02. 2014, ktorým bolo zamietnuté odvolanie žalobcu proti rozhodnutiu D. úradu W. č. XXXXXXX/X/XXXXXXX/XXXX zo dňa XX.XX.XXXX vo veci uloženia pokuty vo výške XX.XXX,- eur podľa § 56 ods. X zákona č. XXX/XXXX Z.z. o hazardných hrách a o zmene a doplnení niektorých zákonov za prevádzkovanie hazardnej hry bez udelenia licencie v zmysle § 3 ods. X zákona a toto bolo ako vecne správne potvrdené. Keďže s podaním žaloby nebol vo veci zaplatený súdny poplatok, súd dňa XX.XX.XXXX vyzval žalobcu na jeho zaplatenie vo výške XX,- eur v lehote XX dní od doručenia výzvy pod následkom zastavenia konania. Predmetná výzva bola právnemu zástupcovi žalobcu doručená dňa 24.03.2015 a tejto vyhovené nebolo. Podľa § 10 ods. 1 zákona č. 71/1992 Zb. o súdnych poplatok, ak nebol zaplatený poplatok splatný podaním návrhu na začatie konanie alebo dovolania, prvostupňový súd vyzve poplatníka, aby poplatok zaplatil v lehote, ktorú určí z pravidla v lehote 10 dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. Súd vyzve poplatníka na zaplatenie poplatku splatného podaním návrhu na začatie konania pred tým, ako nariadi pojednávanie tak, aby lehota od zaplatenia poplatku do pojednávania, vydania platobného rozkazu a rozkazu na plnenie alebo rozhodnutie bez nariadenia pojednávania nebola dlhšia ako dva mesiace; túto lehotu môže predseda súdu z dôležitých dôvodov predĺžiť. Keďže žalobca nezaplatil súdny poplatok v lehote stanovenej súdom, a to napriek poučeniu o následkoch jeho nezaplatenia, potom súd konanie vo veci podľa § 10 ods. 1 zákona č. 71/1972 Zb. v platnom znení zastavil. O náhrade trov konania súd rozhodol podľa § 146 ods. 1 písm. c/ O.s.p. v spojení s ust. § 246c O.s.p. tak, že žiaden z účastníkov nemá právo na náhradu trov konania, nakoľko konanie vo veci bolo zastavené a žalovanému trovy v súvislosti s konaním nevznikli. Toto rozhodnutie senát Krajského súdu v Bratislave prijal pomerom hlasov 3:0. Poučenie: Proti tomuto uzneseniu možno podať odvolanie do 15 dní odo dňa jeho doručenia prostredníctvom podpísaného súdu na Najvyšší súd SR písomne v dvoch vyhotoveniach. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha. Súd prvého stupňa zruší uznesenie o zastavení konania pre nezaplatenia súdneho poplatku, ak poplatník zaplatí súdny poplatok do konca lehoty na podanie odvolania.

